Projektas

PLUNGĖS RAJONO SAVIVALDYBĖS

TARYBA

SPRENDIMAS

DĖL PLUNGĖS RAJONO SAVIVALDYBĖS TARYBOS 2023 M. GEGUŽĖS 18 D. SPRENDIMO NR. T1-130 „DĖL PLUNGĖS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS PATVIRTINIMO“ IR JĮ KEITUSIO SPRENDIMO PAKEITIMO

2025 m. kovo 27 d. Nr. T1-

Plungė

Plungės rajono savivaldybės taryba n u s p r e n d ž i a:

Pakeisti Plungės rajono savivaldybės jaunimo vasaros užimtumo ir integracijos į darbo rinką programos, patvirtintos Plungės rajono savivaldybės tarybos 2023 m. gegužės 18 d. sprendimu Nr. T1-130 „Dėl Plungės rajono savivaldybės jaunimo vasaros užimtumo ir integracijos į darbo rinką programos patvirtinimo“ (kartu su 2024 m. kovo 28 d. sprendimu Nr. T1-57), 18.1, 18.3 ir 18.4 papunkčius ir išdėstyti juos taip:

„18.1. darbdaviui už jaunuolį, įdarbintą maksimaliam jo amžiui leistinam darbo laikui, per mėnesį kompensuojama suma – 50 proc. nuo MMA (įskaitant ir darbdavio sumokamus mokesčius), kompensavimo lėšos proporcingai skaičiuojamos išdirbtų dienų skaičiui;“

„18.3. vienam darbdaviui kompensuojama ne daugiau kaip 3 MMA už tris įdarbintus jaunuolius dviems mėnesiams. Išimtis taikoma tais atvejais, kai pagal tais metais Programai skirtas lėšas, galima įdarbinti daugiau norinčių jaunuolių, negu yra darbdavių. Tada darbdaviui kompensuojama už visus įdarbintus jauunuolius;“

„18.4. maksimalus kompensacijos dydis darbdaviui už vieną įdarbintą jauną žmogų per Programos vykdymo laikotarpį – 1 MMA. Maksimali kompensavimo trukmė – ne daugiau kaip du mėnesiai;“

„18.7. Programoje gali dalyvauti tiek darbdavių ir jaunų žmonių, kiek tais metais Programos įgyvendinimui numatyta lėšų kompensacijoms darbdaviams išmokėti;“

Savivaldybės meras

SUDERINTA:

Savivaldybės tarybos narys Algirdas Pečiulis

Savivaldybės vicemeras Žydrūnas Purauskis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Teisės, personalo ir civilinės metrikacijos skyriaus vedėjas Vytautas Tumas

Buhalterinės apskaitos skyriaus vedėja Genovaitė Pečkauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė jaunimo reikalų koordinatorė Jurga Venckuvienė

JAUNIMO REIKALŲ KOORDINATORIUS AIŠKINAMASIS RAŠTAS PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO „DĖL PLUNGĖS RAJONO SAVIVALDYBĖS TARYBOS 2023 M. GEGUŽĖS 18 D. SPRENDIMO NR. T1-130 „DĖL PLUNGĖS RAJONO SAVIVALDYBĖS JAUNIMO VASAROS UŽIMTUMO IR INTEGRACIJOS Į DARBO RINKĄ PROGRAMOS PATVIRTINIMO“ IR JĮ KEITUSIO SPRENDIMO PAKEITIMO“ 2025 m. vasario 21 d. Plungė

1. Parengto sprendimo projekto tikslai, uždaviniai.

Pakeisti Plungės rajono savivaldybės jaunimo vasaros užimtumo ir integracijos į darbo rinką programos, patvirtintos Plungės rajono savivaldybės tarybos 2023 m. gegužės 18 d. sprendimu Nr. T1-130 „Dėl Plungės rajono savivaldybės jaunimo vasaros užimtumo ir integracijos į darbo rinką programos patvirtinimo“ (kartu su 2024 m. kovo 28 d. sprendimu Nr. T1-57) (toliau – Programa), 18.1 papunktį, keičiant kompensuojamą sumą darbdaviui už įdarbintą jauną žmogų, Programos 18.3 papunktį, keičiant maksimalų kompensacijos dydį vienam darbdaviui, įdarbinusiam jaunus žmones. Programos 18.4 papunktį, keičiant maksimalų kompensacijos dydį darbdaviui už vieną įdarbintą jauną žmogų per Programos vykdymo laikotarpį ir Programos 18.7 papunktį, sukonkretinant dalyvaujančių programoje skaičių. Naikinamas 18.5 papunktis, jame pateikta informacija atitinka 18.3 papunktyje pateiktą informaciją. Išbraukus 18.5 papunktį, patikslinta numeracija.

2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.

Patvirtinus šį sprendimą bus reglamentuotas mėnesio kompensacijos dydis darbdaviui, įdarbinusiam jauną žmogų vasaros atostogų metu.

3. Kodėl būtina priimti sprendimą, kokių pozityvių rezultatų laukiama.

Didinti kompensaciją darbdaviui už įdarbintą jauną žmogų padidėjus minimaliai mėnesio algai. Skatinti 14–19 metų jaunimo verslumą, didinti jaunimo motyvaciją vasaros atostogų metu, kaip vieną iš užimtumo priemonių, pasirinkti sezoninį darbą, gerinti jaunimo profesinį orientavimą, remti Plungės rajono savivaldybės teritorijoje veikiančius darbdavius, dalyvaujančius Programoje. Taip pat skatinti darbdavius, kad kuo daugiau jaunų žmonių turėtų galimybę išbandyti save darbo rinkoje.

Teigiamas poveikis – bus prisidėta prie Lietuvos Respublikos vietos savivaldos įstatymo, Lietuvos Respublikos jaunimo politikos pagrindų įstatymo ir juos įgyvendinančiųjų teisės aktų nuostatų dėl jaunimo užimtumo ir profesinio orientavimo įgyvendinimo; skatinamas bendradarbiavimas su Plungės rajono savivaldybės teritorijoje veikiančiu verslo sektoriumi. Neigiamo poveikio nenumatoma.

4. Lėšų poreikis ir finansavimo šaltiniai.

Programai įgyvendinti skirta 15 000 Eur (penkiolika tūkstančių eurų). Finansavimas skirtas iš Ugdymo kokybės, sporto ir modernios aplinkos užtikrinimo programos Jaunimo veiklos programos įgyvendinimo priemonės lėšų.

5. Pateikti kitus sprendimui priimti reikalingus pagrindimus, skaičiavimus ar paaiškinimus.

Patvirtinus šį sprendimą bus didesnė galimybė gauti daugiau balų Jaunimo vasaros užimtumo ir integracijos į darbo rinką skatinimo konkurse, kurį organizuoja Jaunimo reikalų agentūra. Papildomai įdarbinti (vasaros atostogų metu) daugiau jaunuolių.

6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.

Projekto lyginamasis variantas pridedamas.

7. Sprendimo projekto antikorupcinis vertinimas.

Korupcijos vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 2 punktu.

8. Nurodyti, kieno iniciatyva sprendimo projektas yra parengtas.

Plungės r. savivaldybės Jaunimo reikalų tarybos ir Plungės rajono savivaldybės Smulkiojo ir vidutinio verslo atstovų iniciatyva.

9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.

Nėra.

10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.

Plungės rajono savivaldybės administracijos jaunimo reikalų koordinatoriui.

11. Kita svarbi informacija (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

12. Numatomo teisinio reguliavimo poveikio vertinimas*

Sritys	Numatomo teisinio reguliavimo poveikio vertinimo rezultatai

Teigiamas poveikis	Neigiamas poveikis
Ekonomikai	Įtakos neturės	Nenumatomas
Finansams	Skirta 15 000 eurų	Nenumatomas
Socialinei aplinkai	Gerinti jaunimo profesinį orientavimą	Nenumatomas
Viešajam administravimui	Įtakos neturės	nenumatomas
Teisinei sistemai	Įtakos neturės	nenumatomas
Kriminogeninei situacijai	Įtakos neturės	nenumatomas
Aplinkai	Įtakos neturės	nenumatomas
Administracinei naštai	Įtakos neturės	nenumatomas
Regiono plėtrai	Įtakos neturės	nenumatomas
Kitoms sritims, asmenims ar jų grupėms	Didinti jaunimo motyvaciją vasaros atostogų metu, kaip vieną iš užimtumo priemonių, pasirinkti sezoninį darbą ir didinti darbdavių motyvaciją įdarbinant jaunus žmones. Įgyvendinant Programą siekiama skatinti Plungės rajono savivaldybės administracijos, švietimo ir socialinių įstaigų, asociacijų bendradarbiavimą su Plungės rajono savivaldybės teritorijoje veikiančiu verslo sektoriumi, pagerinti jaunimo profesinio orientavimo kokybę, užimtumą vasaros laikotarpiu ir įtraukti į darbo rinką	nenumatomas

* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

jaunimo reikalų koordinatorė	Jurga Venckuvienė